Document ID: 32000R1228

Komission asetus (EY) N:o 1228/2000,
annettu 31 päivänä toukokuuta 2000,
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (EY) N:o 254/2000(2), ja erityisesti sen 9 ja 12 artiklan,
sekä katsoo seuraavaa:
(1) Edulliseen tullikohteluun oikeutetut tavarat luovutetaan vapaaseen liikkeeseen ilmoittamalla tätä kohtelua vastaava koodi tavaroiden vapaaseen liikkeeseen luovutusta koskevassa tulli-ilmoituksessa.
(2) Luonteensa perusteella edulliseen tullikohteluun oikeutettujen tavaroiden osalta menettelyä koskevan luvan myöntämiseen liittyvät edellytykset tutkitaan tavaroita vapaaseen liikkeeseen luovutettaessa. Tämän jälkeen tulli ei enää valvo näitä tavaroita. Sen vuoksi olisi suositeltavaa, että näiden tavaroiden tariffiin luokittelu ja edullisen tullikohtelun myöntämistä koskevat edellytykset sisällytetään samaan säädökseen.
(3) Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liite I seuraavasti:
1. Lisätään sisällysluettelon otsikoiden "Sisältö", "Ensimmäinen osa - Johdantomääräykset", "II osasto - Erityismääräykset" ja "E. Säilytysesineet, pakkauspäällykset ja pakkausaineet" jälkeen otsikko seuraavasti:
"F. Tavaroiden luonteen perusteella myönnettävä edullinen tullikohtelu".
2. Lisätään sisällysluettelon otsikoiden "Sisältö", "Kolmas osa - Tariffiliitteet" ja "III jakso - Kiintiöt" jälkeen otsikot seuraavasti:
"IV jakso - Tavaroiden luonteen perusteella myönnettävä edullinen tullikohtelu
TAULUKON PAIKKA ".
3. Lisätään tekstiosaan "Ensimmäinen osa - Johdantomääräykset", "II osasto - Erityismääräykset" E kohdan jälkeen F kohta seuraavasti:
"F. Tavaroiden luonteen perusteella myönnettävä edullinen tullikohtelu
1. Edullinen tullikohtelu voidaan myöntää tietyin edellytyksin seuraaville tavaroille niiden luonteen perusteella:
- ravinnoksi soveltumattomat tavarat,
- kylvösiemenet,
- sovittamaton seulakangas,
- tietyt tuoreet syötäviksi tarkoitetut viinirypäleet, juustofonduet, tokajinviini, tupakka ja nitraatit.
Nämä tavarat kuuluvat alanimikkeisiin(3), jotka on varustettu seuraavalla alaviitteellä: 'Tähän alanimikkeeseen luokiteltaessa on noudatettava johdantomääräysten II osaston F kohdassa säädettyjä edellytyksiä.'
2. Ravinnoksi soveltumattomat tavarat, joille myönnetään edullinen tullikohtelu niiden luonteen perusteella, luetellaan liitteessä 8 sen nimikkeen kohdalla, johon ne luokitellaan; näiden tavaroiden osalta mainitaan käytettävien denaturointiaineiden nimi ja käytettävä määrä. Näiden tavaroiden oletetaan olevan ravinnoksi soveltumattomia, kun denaturoitavan tuotteen ja denaturointiaineen seos on tasakoosteinen ja niiden erottaminen toisistaan on taloudellisesti kannattamatonta.
3. Jäljempänä luetellut tavarat luokitellaan asianomaisiin kylvösiemeniä koskeviin alanimikkeisiin, edellyttäen että ne täyttävät asiaa koskevissa yhteisön säännöksissä säädetyt edellytykset:
- kylvösiemeneksi tarkoitettu sokerimaissi, spelttivehnä, hybridimaissi, riisi ja durra: neuvoston direktiivi 66/402/ETY(4),
- kylvösiemeneksi tarkoitetut perunat: neuvoston direktiivi 66/403/ETY(5),
- kylvösiemeneksi tarkoitetut öljysiemenet ja -hedelmät: neuvoston direktiivi 69/208/ETY(6).
Maataloussäännösten soveltamisalan ulkopuolelle jäävälle sokerimaisille, spelttivehnälle, hybridimaissille, riisille, hybrididurralle tai öljysiemenille ja -hedelmille myönnetään kuitenkin edullinen tullikohtelu niiden luonteen perusteella, jos osoitetaan kiistatta, että kyseiset tuotteet on tarkoitettu kylvösiemeniksi.
4. Edullinen tullikohtelu myönnetään sovittamattomalle seulakankaalle, jos kyseisessä tavarassa on pysyvä merkintä, josta käy ilmi, että se on tarkoitettu seulomiseen tai vastaavaan teolliseen tarkoitukseen.
5. Edullinen tullikohtelu myönnetään tietyille tuoreille syötäviksi tarkoitetuille viinirypäleille, juustofondueille, tokajinviinille, tupakalle ja nitraateille, jos yhdessä asianomaisten tavaroiden kanssa esitetään niitä koskeva asianmukaisesti vahvistettu todistus, johon on liitetty kauppalaskut, joihin on merkitty yhden tai useamman asianomaisen todistuksen numero. Todistusten mallit ja niiden antamista koskevat säännökset ovat liitteessä 9.".
4. Korvataan ilmaisu "Tähän alanimikkeeseen luokiteltaessa on noudatettava asiaa koskevissa yhteisön säännöksissä määrättyjä edellytyksiä." ilmaisulla "Tähän alanimikkeeseen luokiteltaessa on noudatettava johdantomääräysten II osaston F kohdassa säädettyjä edellytyksiä." seuraavien CN-koodien alaviitteissä: 0408 11 20, 0408 19 20, 0408 91 20, 04089920, 0701 10 00, 0712 90 11, ex 0806 10 10 liitteessä 2, 10019010, 1005 10 11, 1006 10 10, 1007 00 10, 1106 20 10, 12010010, 1202 10 10, 1204 00 10, 1205 00 10, 1206 00 10, 12071010, 1207 20 10, 1207 30 10, 1207 40 10, 1207 50 10, 12076010, 1207 91 10, 1207 92 10, 1207 99 10, 2106 90 10, 22042193/97, 2204 29 93, 2401 10 10, 2401 20 10, 25010051, 3102 50 10, 3105 90 10, 3502 11 10, 3502 19 10, 35022010, 3502 90 20, 5911 20 00.
5. Lisätään tämän asetuksen liite liitteeseen I osan "Kolmas osa - Tariffiliitteet" jälkeen.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä toukokuuta 2000.

Labels: 3
19